Diari Oficial de la Generalitat Valenciana


Sumari del DOGV 4772, del 10-06-2004 (2004/5819)

Informació pública del programa de desenrotllament d'actuació urbanística integrada de la unitat d'execució huit PEPRI Mercat, carrers de Sabateria dels Xiquets, Martín Mengod i Numància.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5819


Organisme emissor
:   Civis Proyectos, SL

Tipus de document
:   Anunci

Informació pública del programa de desenrotllament d'actuació urbanística integrada de la unitat d'execució huit PEPRI Mercat, carrers de Sabateria dels Xiquets, Martín Mengod i Numància. [2004/M5819]
  
L'entitat Civis Proyectos, SL, amb CIF S43897499, als efectes del que disposa la Llei Reguladora d'Activitat Urbanística i en especial els seus articles 46 i 48, posa en coneixement de tots els possibles interessats i sotmet a informació pública:
  
Primer
  
Que amb data 28 de maig de 2004 s'ha presentat davant de l'Ajuntament de València, programa per al desenrotllament d'actuació integrada que conté alternativa tècnica (projecte d'urbanització i programa d'actuació integrada), a fi de desenrotllar i executar les obres d'urbanització dels terrenys que es detallen i que comprenen la unitat d'execució huit del PEPRI de Mercat, carrers de Sabateria dels Xiquets, Martín Mengod i Numància.
  
Segon
  
L'àmbit d'actuació del programa inclou llistat de titulars cadastrals de la indicada unitat d'execució presentat a la notaria on es protocol·litza el programa a fi que es practiquen les pertinents notificacions. No constant el domicili del propietari o propietaris de la referència cadastral 5629703.
  
Tercer
  
L'alternativa tècnica i documents que l'acompanyen s'han protocol·litzat en la Notaria de Rafael Gómez Ferrer-Sapiña, a València, carrer de Sant Vicent, número 24.
  
Quart
  
Un exemplar de la dita alternativa tècnica s'ha depositat amb data de 28 de maig de 2004 en l'Ajuntament de València.
  
Cinqué
  
El present anunci es va a publicar en un periòdic d'informació general de la Comunitat Valenciana i en el Diari Oficial de la Generalitat Valenciana.
  
Sisé
  
Dins del termini de 20 dies a comptar des de la publicació en el DOGV qualsevol persona podrà comparéixer en la Notaria de D. Rafael Gómez Ferrer-Sapiña, en horari de 10.00 a 13.00 hores, i obtindre, al seu càrrec, còpia de l'acta que conté l'alternativa tècnica i documentació complementària o sol·licitar la seua exhibició.
  
Igualment es podrà consultar la dita documentació i l'expedient administratiu format a l'efecte en l'Ajuntament de València els dies hàbils, de 09.00 a 14.00 hores.
  
Seté
  
Dins del mencionat termini de 20 dies podran presentar-se davant de l'Ajuntament de València, al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga previst en la mencionada llei.
  
Huité
  
Una vegada finalitzat el termini indicat en els cinc dies següents podran presentar-se en plica tancada en l'Ajuntament de València proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat el dit termini tindrà lloc l'obertura de pliques.
  
Nové
  
El present anunci es publica igualment perquè servisca d'anunci als afectats desconeguts (inicialment la referència cadastral 5629703), o aquells la direcció dels quals no constara o constara erròniament en el Registre Cadastral, de conformitat i als efectes previstos en l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú, havent de tindre el present la consideració d'edicte i en especial en el que respecta als detallats en el punt segon.